Բայց սա դեռ ամենը չէ: Ավելի վաղ Կուբայի կոմկուսի կենտկոմի Granma լրագիրը հաղորդել էր, որ նոր սահմանադրությամբ երկիրը կունենա նախագահ` պետության գլխավորի գործառույթներով: Նա ընտրվելու է Ազգային ժողովի կողմից ոչ ավելի, քան իրար հաջորդող երկու հնգամյա ժամկետով: Ուշագրավ է, որ այս բարձրագույն պետական պաշտոնում ժամկետի սահմանափակման մասին բազմիցս խոսել է Կուբայի նախկին առաջնորդ Ռաուլ Կաստրոն, բայց մինչև այժմ դա օրենքով չի ամրագրվել: Ինքը` 87-ամյա Ռաուլ Կաստրոն, որ այս տարվա ապրիլին հրաժարական տվեց և մնաց սոսկ որպես Կոմկուսի առաջին քարտուղար, գլխավորում է նոր հիմնական օրենքի նախագծի պատրաստությամբ զբաղվող հանձնաժողովը: